Team Fortress 2

**Team Fortress 2** (liet. Komandos tvirtovė 2) – komandinė pirmojo asmens šaudyklė, išleista 2007 m. spalio 10 d. Žaidimą sukūrė ir išleido „Valve Corporation“; „Team Fortress Classic“ tęsinys.

## Apžvalga
Žaidimo tikslas piklauso nuo žemėlapio tipo: užimti tam tikras zonas – taškus, nustumti vežimėlį su bomba į priešininkų stovyklą (yra ir dvigubo stūmimo režimas, kuomet abi komandos yra priverstos stumti savąjį vežimėlį bei trukdyti oponentų stūmimui, norėdamos laimėti) arba pagriebus priešininkų žvalgybinį lagaminėlį (Intel) jį pernešti į savąją stovyklą. Taip pat žaidime yra ir arenos režimas, labiau orientuotas į greitas, trumpas kovas mažuose žemėlapiuose.

### Klasės

Žaidime yra 9 unikalios ir skirtingos veikėjų klasės:

#### Puolamosios klasės
* *[[Skautas]]* (Scout) (įgarsintojas – Nathan Vetterlein) yra vaizduojamas kaip greitai kalbantis beisbolo fanas iš Bostono, Masačusetso valstijos. *[[Skautas]]* yra greičiausia klasė iš visų, gebanti atlikti dvišuolį, tačiau galinti priimti mažiausiai žalos. Jo pirminiai ginklai yra nupjautvamzdis šautuvas, pistoletas ir beisbolo lazda.

* *[[Kareivis]]* (Soldier) (įgarsintojas – Rick May) vaizduojamas kaip stereotipinis Amerikos kareivis, ginkluotas raketsvaidžiu, šratiniu šautuvu ir kastuvu (E-tool). Gali priimti palyginti daug žalos, tačiau yra lėtas, geba atlikti raketšuolius (rocket jump).

* *[[Pirotechnikas|Piro]]* (Pyro) (įgarsintojas – Dennis Bateman) vilki ugniai atsparų kostiumą ir dėvi dujokaukę, paverčiančią jo balsą mykimu. Ginkluotas liepsnosvaidžiu, šratiniu šautuvu (jis gali būti pakeistas į signalinį šautuvą) ir kirviu. Geba padegti priešiškus žaidėjus, turi vidutinę sveikatą ir vidutinį greitį.

#### Gynybinės klasės
* *Minuotojas* (angl. Demoman) (įgarsintojas – Gary Schwartz) vaizduojamas kaip vienaakis, daug geriantis škotas. Ginkluotas granatsvaidžiu, kibių bombų svaidykle ir viskio buteliu (kiti *minuotojo* „atrakinami“ artimos kovos ginklai dažniausiai yra kardas arba kirvis). Pasižymi vidutine sveikata ir vidutiniu greičiu.

* *Sunkiosios ginkluotės vyrukas; sutr. Sunkusis* (angl. Heavy Weapons Guy; sutr. Heavy) (įgarsintojas – Gary Schwartz) vaizduojamas kaip itin stambaus sudėjimo stereotipinis rusų kareivis, turintis skardų balsą. Yra apsėstas minčių apie savo ginklus, netgi suteikia jiems vardus (Saša, Nataša). Ginkluotas gatlingu, šratiniu šautuvu (vėliau šis ginklas gali būti pakeistas maistu, atstatančiu sveikatą) ir plikais kumščiais (galima pakeisti į bokso pirštines). Gali priimti daugiausiai žalos iš visų klasių, tačiau yra lėčiausias.

* *[[Inžinierius]]* (Engineer) (įgarsintojas – Grant Goodeve) vaizduojamas kaip ramaus būdo intelektualus teksasietis, grojantis gitara. Kaip ir pagalbinės klasės, inžinierius tiesiogai kovoje nedalyvauja, tačiau jis gali gaminti prietaisus, kurie remia komandos draugus arba saugo teritoriją. Jo pirminė ginkluotė yra šratinis šautuvas, pistoletas ir veržliaraktis.

#### Pagalbinės klasės
* *[[Medikas]]* (angl. Medic) (įgarsintojas – Robin Atkin Downes) yra vaizduojamas kaip vokiečių gydytojas iš * [[Štutgartas|Štutgarto]]* . Mūšio metu jo užduotis yra išlaikyti savo komandos draugus gyvus. Jo ginkluotė yra gydomasis ginklas (gali laikinai suteikti klasei nemirtingumą arba jos daromą žalą padidinti iki kritinės), švirkštų šautuvas ir kaulapjūklis.

* *[[Snaiperis]]* (angl. Sniper) (įgarsintojas – John Patrick Lowrie) vaizduojamas kaip linksmas australų okeris (angl. ocker), palaikantis ryšį su savo tėvais, kurie puikiai žino apie jo „profesiją“. Ginkluotas automatiniu šautuvu su lazeriniu taikikliu (vėliau gali būti pakeistas į lanką arba arbaletą), pistoletu-kulkosvaidžiu ir kukri.

* *[[Šnipas]]* (angl. Spy) (įgarsintojas – Dennis Bateman) yra vaizduojamas kaip rafinuotas prancūzas, kurio tikslas yra prasibrauti pro priešo linijas ir rinkti informaciją. Jis gali užsimaskuoti bet kuriuo varžovų komandos nariu bei laikinai tapti nematomu. Ginkluotas revolveriu ir balisongu, kuriuo gali nudurti varžovus į nugarą, šitaip juos nužudydamas, nepaisant jų esamo sveikatos lygio.

### Žemėlapiai
Žemėlapių tipai yra skirstomi pagal pirmųjų pavadinimo raidžių reikšmę:

* **cp_** (pavadinimo „Control Points“ trumpinys) – Šio žaidimo tipo metu viena komanda turi užimti visus 5 kontrolinius taškus. Prasidedant misijai, pusė taškų priklauso raudonajai, pusė - mėlynajai komandai, vidurinysis kontrolinis taškas lieka neutralus. Užėmus šį tašką, vėliau reikia užimti kitus priešų taškus, pirmiau tai padariusi komanda laimi. Šio žaidimo tipo metu laikas yra ribojamas, papildomas tik tuo atveju, kai bet kuri komanda užima tašką. Laikui pasibaigus paskelbiamos lygiosios ir abi komandos pralaimi. Žemėlapiai:
** cp_5gorge
** cp_badlands
** cp_coldfront
** cp_gullywash_final
** cp_well
** cp_foundry
** cp_granary
* **cp_** (pavadinimo „Control Points“ trumpinys) – Tai klasikinis kontrolinių taškų žaidimo tipas. Raundo pradžioje du arba trys (priklauso nuo žemėlapio) taškai priklauso raudonajai komandai, mėlynoji turi užimti visus taškus, kad laimėtų, tuo tarpu raudonosios komandos laikas senka. Jam išsekus raudonoji komanda laimi. Tam, kad užimtų paskutinįjį tašką, mėlynoji komanda privalo užimti pirmąjį. Užėmusi pirmąjį tašką, mėlynoji komanda gauna papildomo laiko. Žemėlapiai:
** cp_dustbowl
** cp_egypt
** cp_gorge
** cp_gravelpit
** cp_junction_final
** cp_mountainlab
** cp_steel
* **pl_** (pavadinimo „Payload“ trumpinys) – Šio žaidimo tipo metu mėlynoji komanda turi bėgiais nustumti vežimėlį su bomba į priešų bazę, kai tuo tarpu raudonoji komanda turi ją sustabdyti. Mėlynoji komanda laimi nustūmusi bombą į priešininkų bazę, o raudonoji – atlaikiusi puolimą iki raundo pabaigos. Žemėlapiai:
** pl_badwater
** pl_goldrush
** pl_hoodoo_final
** pl_thundermountain
** pl_upward
** pl_barnblitz
** pl_frontier
** pl_swiftwater
* **plr_** (pavadinimo „Payload Race“ trumpinys) – Šio žaidimo tipo metų tiek mėlynoji, tiek raudonoji komandos turi nustumti savuosius vežimėlius su bombomis į priešų bazes. Pirmoji komanda, nustūmusi bombą, laimi. Žemėlapiai:
** plr_hightower
** plr_nightfall_final
** plr_pipeline
* **ctf_ ** ( Pavadinimo „Capture The Flag“ trumpinys) – Šio žaidimo tipo metu abi komandos turi iš priešų bazės pagriebti žvalgybinį lagaminėlį ir pernešti jį į savąją bazę. Komanda, pernešusi lagaminėlį tris kartus, laimi. Žemėlapiai:
** ctf_2fort
** ctf_doublecross
** ctf_turbine
** ctf_landfall
* **arena_** – Šio žaidimo tipo metu abi komandos turi išžudyti priešus. Komanda, kuri išžudo visus priešus arba užkariauja vieną kontrolinį tašką, laimi. Žemėlapiai:
** arena_badlands
** arena_granary
** arena_lumberyard
** arena_nucleus
** arena_offblast_final
** arena_ravine
** arena_sawmill
** arena_watchtower
** arena_well
* **koth_** (pavadinimo „King Of The Hill“ trumpinys) – Šio žaidimo tipo metu viena iš komandų užima vieną kontrolinį tašką ir jį saugo. Priešininkai gali atimti tašką, pastovėję ant jo tam tikrą laiką ir tokiu būdu jį užėmę. Kontrolinį tašką saugančios komandos laikas senka. Komanda, kuri sėkmingai išlaiko savo tašką iki laiko pabaigos, laimi. Žemėlapiai:
** koth_harvest_final
** koth_harvest_event (Toks pat kaip koth_harvest, tik su Helovino pakeitimais)
** koth_king
** koth_lakeside_final
** koth_lakeside_event (Tikrasis pavadinimas - „Ghost Fort“. Toks pat kaip koth_lakeside, tik su Helovino pakeitimais)
** koth_nucleus
** koth_sawmill
** koth_viaduct
** koth_viaduct_event (Tikrasis pavadinimas Eyeaduct. Toks pat kaip koth_viaduct, tik su Helovino pakeitimais bei slapta požemine vieta)
** koth_badlands
* **sd_ ** (pavadinimo „Special Delivery“ trumpinys) – Šio žaidimo tipo metu būna vienas žvalgybinis lagaminėlis. Viena komanda turi jį pagriebti, nugabenti iki raketos, įdėti vidun ir paleisti raketą. Kita komanda gali perimti lagaminėlį, jei jis buvo pamestas arba grįžo į savo bazę. Kol kas yra tik vienas oficialus šio žaidimo tipo žemėlapis:
** sd_doomsday

## Šaltiniai

## Nuorodos
* Oficiali „Team Fortress 2“ svetainė
* Oficiali „Team Fortress 2“ Viki svetainė
* „Valve Corporation“ tinklalapis